ৰাজ্য চৰকাৰৰ পঞ্চায়ত আৰু গ্ৰামোন্নয়ন মন্ত্ৰী তথা ঢকুৱাখানা সমষ্টিৰ স্থানীয় বিধায়ক নৱ কুমাৰ দলেই আজি ঢকুৱাখনা সমষ্টিৰ ঘিলামৰাৰ নৰ্থ বেংক কলেজৰ ছাত্ৰ নিবাসৰ এটা গৃহ নিৰ্মাণ কাৰ্যৰ শুভাৰম্ভ কৰে।
উক্ত ছাত্ৰ নিবাসৰ গৃহটো ভৈয়াম জনজাতি আৰু অন্যান্য পিছপৰা শ্ৰেণীৰ উন্নয়ন বিভাগৰ পুঁজিৰে অসম ৰাজ্যিক গৃহ নিৰ্মাণ পৰিষদৰ তত্বাৱধানত প্ৰায় ৫০ লাখ টকা ব্যয় সাপেক্ষে নিৰ্মান কৰা হ'ব বুলি জানিব পৰা গৈছে।
ইফালে গৃহ নিৰ্মাণ কাৰ্যৰ শুভাৰম্ভনী অনুষ্ঠানত ঢকুৱাখনাৰ মহকুমাধিপতি অৰিন্দম বৰুৱা,ঘিলামৰা খণ্ড উন্নয়ন বিষয়া ডেভিড বৰা, নৰ্থ বেংক মহাবিদ্যালয়ৰ অধ্যক্ষ ড০ যুগল শইকীয়াকে ধৰি মহাবিদ্যালয়খনৰ শিক্ষক, কৰ্মচাৰীৰ লগতে ছাত্ৰ-ছাত্ৰীসকল উপস্থিত থাকে।
আনহাতে মন্ত্ৰী তথা ঢকুৱাখনাৰ বিধায়ক নৱ কুমাৰ দলেয়ে গৃহ নিৰ্মাণ কাৰ্যৰ শুভাৰম্ভ কৰাৰ পাছত নিজৰ গৃহ সমষ্টিৰে অন্তৰ্গত ঘিলামৰাত নিৰ্মান কৰিবলগীয়া চৰকাৰী বি .এড কলেজৰ বাবে ভূমি নিৰীক্ষণ কৰা পৰিলক্ষিত হয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
